Diari Oficial de la Generalitat Valenciana


Sumari del DOGV 3792, del 13-07-2000 (2000/5843)

RESOLUCIÓ de 3 de juliol de 2000, de la Direcció General de Funció Pública, per la qual s'adjudiquen destinacions als participants en el concurs general de trasllats número 18/2000-L per a la provisió de llocs de treball de naturalesa laboral, grup E, amb mobilitat horitzontal, i al personal que va superar les proves selectives de la convocatòria 19/1994.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3792

Data del DOGV
:   13-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5843


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 3 de juliol de 2000, de la Direcció General de Funció Pública, per la qual s'adjudiquen destinacions als participants en el concurs general de trasllats número 18/2000-L per a la provisió de llocs de treball de naturalesa laboral, grup E, amb mobilitat horitzontal, i al personal que va superar les proves selectives de la convocatòria 19/1994. [2000/M5843]
  
Per la Resolució de 27 de gener de 2000, de la Direcció General de Funció Pública (DOGV núm. 3.681, de 04.02.2000) es va convocar el concurs general de trasllats número 18/2000-L, per a la provisió de llocs de treball de naturalesa laboral, grup E, amb mobilitat horitzontal, i la comissió avaluadora ha formulat proposta de resolució en compliment d'allò que s'ha establit en la base setena de la citada convocatòria.
  
Posteriorment, de conformitat amb allò que s'ha establit en l'article 20.5 de la Llei de la Funció Pública Valenciana, es va procedir a l'elecció de destinació per part del personal que va superar les proves selectives d'accés al grup E, sector laboral, personal de neteja, convocatòria 19/1994, d'acord amb les resolucions de 14 de febrer de 2000 (DOGV de 28.02.2000) i 11 de maig de 2000 (DOGV de 30.05.2000), de la Direcció General de Funció Pública, per les quals s'executen les sentències números 584/1999, 1168/1999 i 139/2000, del Tribunal Superior de Justícia de la Comunitat Valenciana, en acte únic celebrat el dia 26 de juny de 2000.
  
En conseqüència, en exercici de les competències que en matèria de personal i funció pública atribuïx l'article 14 del Decret 91/1999, de 2 d'agost, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, a la Direcció General de Funció Pública, resolc:
  
Primer
  
Se suprimixen del concurs els següents llocs de treball:
  
Números 2766, 6988, 9887, 3126, 5062, 8773, 8943, 10239, 13446, 18525 i 9905, per tindre titulars amb adscripció definitiva.
  
Números 338, 4250, 5307, 17848, 17973, 17071, 17632, 17975 i 18901, per estar inclosos en plans de reestructuració de les conselleries respectives.
  
Segon
  
Publicar en l'annex I el llistat de participants amb la puntuació definitiva.
  
Tercer
  
Adjudicar amb destinació definitiva al personal fix que ha participat en el concurs 18/2000-L, els llocs de treball que s'especifiquen en l'annex II.
  
Quart
  
Adjudicar amb destinació definitiva al personal que va superar les proves selectives d'accés al grup E, sector laboral, personal de neteja, de la convocatòria 19/1994 els llocs de treball que s'especifiquen en l'annex III.
  
Cinqué
  
Excloure de la seua participació en el concurs general de trasllats 18/2000-L, el personal relacionat en l'annex IV, per les causes que s'hi indiquen.
  
Sisé
  
Publicar en l'annex V els participants que no han obtingut destinació, atés que els llocs sol·licitats han sigut adjudicats a participants amb major puntuació.
  
Seté
  
Es declaren deserts els llocs de treball relacionats en l'annex VI.
  
Vuité
  
En el termini d'un mes des de la publicació de la present resolució, es convocarà el curs d'adaptació establit en la base onze de la convocatòria del concurs. El dit curs haurà d'haver acabat, en qualsevol cas, abans del 30 de novembre de l'any 2000.
  
Nové. Cessament
  
El personal que ocupa lloc de treball i ha obtingut destinació en el present concurs, cessarà d'ofici el dia 30 de novembre de l'any 2000.
  
Igualment, cessarà d'ofici el 30 de novembre de l'any 2000 el personal que estiga ocupant un lloc de treball adjudicat en el present concurs.
  
Deu. Preses de possessió
  
L'acte de presa de possessió, a què queda convocat tot el personal que ha obtingut destinació, relacionat en els annexos II i III de la present resolució, tindrà lloc el dia 1 de desembre de l'any 2000, a les 12.00 hores, a les següents seus:
  
a) Direcció Territorial de la Conselleria de Justícia i Administracions Públiques a Alacant, carrer del Doctor Gadea, número 10, 2a, 03699 Alacant, els qui hagen obtingut destinació en la citada província.
  
b) Direcció Territorial de la Conselleria de Justícia i Administracions Públiques a Castelló, carrer Major, número 78, 12713 Castelló de la Plana, els qui hagen obtingut destinació en la citada província.
  
c) Sala d'actes de la Conselleria de Cultura i Educació, avinguda de Campanar, número 32, 46792 València, els qui hagen obtingut destinació en la citada província.
  
No obstant això, el personal de nou ingrés disposarà del mes de desembre de l'any 2000 per a prendre possessió en les mateixes seus citades.
  
Els efectes administratius i econòmics de la presa de possessió seran del dia 1 de desembre de 2000, excepte en el cas del personal de nou ingrés, que seran del mateix dia en què s'efectue la presa de possessió
  
Onze
  
Contra la present resolució, que no esgota la via administrativa, podrà interposar-se recurs d'alçada davant del conseller de Justícia i Administracions Públiques en el termini d'un mes, comptat des de l'endemà al de la seua publicació en el Diari Oficial de la Generalitat Valenciana. El recurs contenciós administratiu podrà interposar-se en el termini de dos mesos comptats des del dia següent al de la notificació de la resolució del recurs d'alçada, o transcorreguts tres mesos des de la seua interposició, si no es dictara resolució expressa, davant del jutjat contenciós administratiu corresponent, de conformitat amb allò que s'ha disposat en els articles 109, 110 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se qualsevol altre recurs que estime procedent per a la defensa dels seus interessos.